b'\n_START_ARTICLE_\nMilko Vizjak\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani srednji \xc5\xa1oli v Ljubljani (1913) se je v avstrijskem Leobnu in Gorici \xc5\xa1olal v enoletni kadetnici. Leta 1915 in 1916 je bil na so\xc5\xa1ki fronti ob koncu vojne se je pridru\xc5\xbeil generalu Maistru in sodeloval med boji za severno mejo. V vojski Kraljevine Jugoslavije je dosegel \xc4\x8din podpolkovnika. Leta 1942 je bil v italijanski internaciji, od aprila 1943 pa poveljnik legij v protirevolucionarnem taboru za ljubljansko okro\xc5\xbeje \xc5\xa0i\xc5\xa1ka. Oktobra 1943 se je vklju\xc4\x8dil v Slovensko domobranstvo; v njem je bil pomo\xc4\x8dnik poveljnika Organizacijskega \xc5\xa1taba, od februarja 1944 na\xc4\x8delnik personalnega odseka in predsednik Domobranskega doma na Taboru v Ljubljani. Maja 1945 je zbe\xc5\xbeal na avstrijsko Koro\xc5\xa1ko, spomladi 1946 so ga britanske zasedbene oblasti izro\xc4\x8dile Jugoslaviji; avgusta je bil na Rupnikovem procesu obsojen na 20 let prisilnega dela, vendar je bil po nekaj letih izpu\xc5\xa1\xc4\x8den.'